頭先提咗嘅布諾卡區同埋韋力卡區（Wernicke's area）前者主要掌管個人對語言嘅使用，喺講嘢當中不可或缺，而後者就主要掌管聲同意思之間嘅連繫－語言大致上就係聲同意思之間嘅連繫，而呢個連繫似乎由韋力卡區主管，研究顯示，韋力卡區病變會搞到個病人出現所謂嘅感覺性失語症（fluent aphasia）即係話個病人能夠發出準確嘅聲，但講嘅嘢冇乜意思，例如個病人想講話佢去放狗，但講出嚟嘅嘢係「我知隻狗有啲唔舒服所以我想佢去行嚇，我想好似你講嘅噉照顧嚇佢」（一句有少少九唔答八嘅句子）。